De episcopatu et comitatu Lunensi cum pertinenciis auctoritate imperiali [..] dilectum ac fidelem nostrum Petrum, venerabilem Lunensem episcopum, Ecclesiam Lunensem et personam predicti venerabilis episcopi et omnia, tam episcopatus quam Ecclesie, bona que nunc habet vel in posterum, auctore Domino, canonice poterit obtinere, sub protectione defensionis nostre suscepimus, et nominatim civitatem Lunensem, cum fossatis et suburbiis et suburbanis suis, cum ripa et theloneo atque mercato, banno et pedagio, iusticia atque guidatico a Lavello et per totam terram et episcopatui eidem et Ecclesie attinentem, et plateam que est inter murum civitatis et mare, et hedificium quod circulum vocatur aut arena, comitatum etiam Lunensem totum in integrum, castra etiam que ad Lunensem Ecclesiam et ad comitatum pertinent, turrem videlicet Guidengam que Corvaria dicitur; et quicquid in burgo de Brancaliano ad ius Lunensis Ecclesie pertinet; castrum de Strectoria, cum districtu et pertinenciis eius; et quicquid in castro Aginulfi ad suprascriptam Ecclesiam pertinet; castrum Campilie et curtem Carrarie, cum alpibus, lapicidiniis etiam marmorum, cum montibus, nemoribus, terris, pratis, pascuis, aquis aquarumque decursibus, silvis, plenum et vacuum, cum herbatico eiusdem curtis, piscariis, venationibus; curtem etiam que Supra Lunam dicitur; Iliaolum cum herbatico de Alione et alias villas que ad ipsam curtem pertinent; nemus Vallis Maioris; castrum de Sarzane cum curte et districtu suo et villas que ad ipsam curtem pertinent, et herbaticum eiusdem curtis; burgum de Sarzana et iusticiam eius, et mercatum, bannum et devetum; quartam partem castri de Brina et castrum de Falcinello cum pertinenciis suis; castrum de Capriliola cum curte et pertinenciis et piscatione; burgum Sancti Stephani cum mercato, banno, iusticia, districtu, piscationibus; castrum de Bolano cum burgo <et> mercato de Cepparana cum omni curte et districtu, herbatico et pertinenciis suis; castrum de Tivenia, cum omni curte et pertinenciis; burgum de Parvularmo; ius etiam quod ipse episcopus vel antecessores sui in homines et loco de Bruniade et pertinenciis suis, presertim in observatione treuge et pacis, habuerunt, quem utique locum, ex tenore privilegiorum nostrorum imperatorum et regum Karoli scilicet Ottonis et Berengarii, Ludevici, Conradi regis et Conradi imperatoris et aliorum, aperte cognovimus in Lunensi comitatu insistere, ei et successoribus suis imperiali auctoritate confirmamus. Nichilominus quoque castrum de Triblano, cum fodro et pertinenciis suis; castrum de Amelia, cum curte et districtu, portu, venationibus, piscationibus et herbatico eiusdem curtis; montem de Caprione; locum qui dicitur Paticella et montem Ilicis cum portu et piscatione sua; curaturam quoque animalium que per terram et districtum suum transeunt; castrum de Ponzanello cum curte et districtu et venatione sua; castrum de Soleria cum curte et districtu suo, villis et pertinenciis suis; locum et villam que dicitur Sancti Terencii; castrum de Reniano cum curte et pertinenciis suis; castrum Montisfloris cum pertinenciis suis; castrum de Malliano cum pertinenciis; castrum de Sograsio cum pertinenciis; castrum de Congia cum pertinenciis et terciam partem castri de Marciasio cum omnibus aliis bonis eius eadem imperiali auctoritate ipsi episcopo et successoribus suis confirmamus, salva in omnibus imperialis iusticia, statuentes et imperiali auctoritate sanctitientes#e ut nullus dux, nullus marchio, nullus comes, nulla civitas, nullum commune, nulla denique persona, umilis vel alta, secularis vel ecclesiastica, hanc nostre maiestatis paginam audeat violare, nec aliquibus iniuriis calumpniarum seu dampnis presumat attemptare.