De Brina. [..] placuit et bona voluntate convenit inter Alessandrum, Dei gratia Lunensem episcopum, et dominos de Burzone et illos qui de Bozano dicuntur quod ipsi domini de Burzone et de Bozano dant quoddam podium quod dicitur Castellone, quod est desubter Brinam et quod habent pro alodio infrascripto domino episcopo suisque successoribus ad proprium ut sit suum et suorum successorum iure proprio infra confines sicuti case in concordia ambarum partium posite fuerint. Et si Ecclesia Lunensis aliquid habet ibi, nullo modo dat eis dominus episcopus, set dat eis in iure feudi quod ipsi dant sibi pro alodio, et unusquisque eorum debet sibi iurare fidelitatem et episcopo qui pro tempore fuerit de veteri feudo et de novo castello contra omnes homines; et predicti seniores de Burzone et de Bozano debent hedificare castrum in predicto podio et debent facere turrim, et dominus episcopus debet dare medietatem victualium in petris atrahendis et in sabulo et in calce et in fornace facienda medietatem victualium et magisterii solvere magistris et in petris incidendis et turri muranda medietatem victualium et magisterii solidi magistris. Dominus episcopus debet habere ad pedem turris propriam domum, in qua debet habitare si velit, et medietas turris sit domini episcopi et suorum successorum et custodiri debet turris impensis uniusque partis per medietatem, et dominus episcopus debet habere ibi castellanos suos, tam rusticos quam curiales, de ipsis quos habet in ipsis locis aut qui habent aliquid ibi de suo, et de aliis XII, preter istos, ad servicium castellani, qui debent esse sub districtu domini episcopi, sicuti alii castellani quos habet in suis castellis; domini et castellani debent iurare non vetare guarnitum nec scaritum ipsum castrum predicto domino episcopo suisque successoribus, et non debent ibi tenere inimicum nec recipere studiose, et postquam cognoverint aliquem esse suum inimicum vel episcopi aliquo modo eis interdixerit, non debet tenere ibi, et si postea inventus fuerit, debent eum adiuvare ut eum capiat et non debent deffendere et debet servire et offendere cui vult, exceptis ipsis dominis de Burzone, et ipsi non debent esse in consilio nec in facto, per se nec per alios vel per aliquod ingenium, ut ipse episcopus id esteius successores amittant castrum et, si amiserit, debent adiuvare recuperare et recuperatum tenere predicto modo ad suum posse sine fraude et malo ingenio. Et si aliquis nollet predictum iusiurandum facere, non debet ullam rationem in ipso castro habere nec facultatem aliquid ibi faciendi; nisi fecerit iusiurandum a die qua requisitum fuerit usque ad LX dies, eius pars ad dominum episcopum adveniat, et si exinde vellet facere guerram, ipsi debent adiuvare dominum episcopum et dominus episcopus non debet esse facto vel consilio, ut amittant ipsum castrum; et, si amiserint, debet adiuvare recuperare et recuperatum tenere suprascripto modo bona fide, sine fraude; et ipsi de Burzone et de Bozano non debent vendere, in feudum dare, donare, alienare ipsum castrum nec commutare nisi episcopo qui pro tempore fuerit, et dominus episcopus non debet dare, alienare, commutare ipsum castrum alicui sine communi consilio dominorum de Burzone et dominorum de Bozano. 